ถนนเอเชีย 41 เส้นทาง ขึ้น-ลง ภาคใต้ ผ่านได้แล้ว
ผ่านได้แล้ว !! ถนนเอเชีย 41 เส้นทาง ขึ้น-ลง ภาคใต้ ใกล้สี่แยกปฐมพร ที่ถูกน้ำท่วม ล่าสุดรถทุกชนิดผ่านได้แล้ว เวลา 15.30น. วันนี้ 6 มกราคม 2562 นายวัฒนะ โพธิ์นาคเงิน ผู้อำนวยการแขวงทางหลวงชุมพร แจ้งว่า ทางหลวงหมายเลข 41 หรือถนนสายเอเชีย เส้นทางหลัก ขึ้น-ลง ภาคใต้ บริเวณ กม.1-กม.3 ใกล้สี่แยกปฐมพร อำเภอเมือง จังหวัดชุมพร ที่ถูกน้ำท่วม  ตั้งแต่คืนที่ผ่านมา ล่าสุดระดับน้ำได้ลดลง รถทุกชนิดสามารถผ่านสัญจรไปมาได้แล้ว แต่ต้องระมัดระวังเป็นพิเศษเนื่องจาก ไหล่ทางยังคงมีน้ำท่วมขังอยู่ โดยเฉพาะ ขาขึ้นกรุงเทพฯ ไหล่ทางมีน้ำท่วมขังในระดับสูงผู้ที่ใช้ถนนสายหลัก ขึ้น-ลง ภาคใต้ช่วงผ่านจังหวัดชุมพร สามารถสอบถาม เส้นทางได้ที่ โทรศัพท์ 077-511034 และ 077-511035